OpenLLM-France/wikimedia huggingface dataset:
# Wuzhou

Wuzhou (txinera sinplifikatuz: 梧州; pinyineraz: Wúzhōu), Guangxi eskualde autonomoan kokatutako prefektura mailako hiria da. Guztira, 2.860.000 biztanle inguru dauzka 2004ko erroldaren arabera eta 4.860,3 kilometro koadroko azalera.

## Banaketa administratiboa

* Wangxiu Barrutia (万秀区)
* Dieshan Barrutia (蝶山区)
* Changzhou Barrutia (长洲区)
* Cenxi Hiria (岑溪市)
* Cangwu Konderria (苍梧县)
* Tengxian Konderria (藤县)
* Mengshan Konderria (蒙山县)

## Klima

Datu klimatikoak (Wuzhou, 1971-2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 17.0 | 17.5 | 21.1 | 25.8 | 30.0 | 32.3 | 33.7 | 33.5 | 32.1 | 28.8 | 24.1 | 19.8 | 26.3 |
| Batez besteko tenperatura minimoa (°C) | 8.4 | 10.0 | 13.5 | 18.1 | 21.5 | 23.9 | 24.5 | 24.3 | 22.8 | 19.0 | 13.9 | 9.7 | 17.5 |
| Euria (mm) | 55.5 | 76.7 | 82.6 | 203.1 | 279.5 | 193.8 | 169.2 | 173.4 | 91.1 | 62.1 | 33.7 | 30.2 | 1450.9 |
| Euri egunak (≥ 0.1 mm) | 10.3 | 13.1 | 15.0 | 17.7 | 19.7 | 18.2 | 15.7 | 16.9 | 10.8 | 7.2 | 6.1 | 6.1 | 156.8 |
| Eguzki orduak | 95.0 | 62.2 | 62.2 | 79.5 | 134.9 | 167.4 | 226.9 | 209.2 | 192.9 | 187.9 | 169.3 | 150.8 | 1738.2 |
| Hezetasuna (%) | 76 | 80 | 82 | 84 | 84 | 83 | 81 | 82 | 78 | 73 | 71 | 70 | 78.7 |
| Iturria: ||||||||||||||

## Ikus, gainera

* Guangxi eskualde autonomoaren banaketa administratiboa

## Erreferentziak

* ↑ http://cdc.cma.gov.cn/shuju/index3.jsp?tpcat=SURF&dsid=SURF_CLI_CHN_MUL_MMON_19712000_CES&pageid=3 中国气象局 国家气象信息中心

## Kanpo estekak

* (Txineraz) Wuzhou hiriko gobernuaren webgunea.
* Datuak: Q571652
* Multimedia: Wuzhou / Q571652
# Waśniów udalerria

Waśniów Poloniako Gurutze Santuko voivoderriko landa-udalerri bat da, Ostrowiec barrutian kokatuta. 111,62 km²ko azalera du eta 2017ko datuen arabera 6937 biztanle zituen.

## Kanpo estekak

* Udalaren webgunea
* Datuak: Q553720
ieaGurutze Santuko voivoderriko udalerriak :
# We're No Angels (1955eko filma)

    Artikulu hau 1955eko filmari buruzkoa da; beste esanahietarako, ikus «We're No Angels (1989ko filma)».
We're No Angels (euskaraz Ez Gara Aingeruak) 1955eko Michael Curtiz hungariar-estatubatuar zinema zuzendariak zuzendutako komedia filma bat da. Humphrey Bogart, Peter Ustinov, Aldo Ray, Joan Bennett, Basil Rathbone eta Leo G. Carroll aktoreek antzeztu zuten.
1953ko My Three Angels (Nire Hiru Aingeruak) antzezlanean oinarritua dago, era berean estatubatuar antzezlana Albert Husson frantziar antzezkigilearen La Cuisine Des Anges (Aingeruen Sukaldea) antzezlanean dagoelari.
1989an Neil Jordanek zuzendutako izenburu berdineko berregokitzapena izan zuen, hartan Robert De Niro, Sean Penn, Hoyt Axton, Bruno Kirby, Ray McAnally, James Russo eta Demi Moore aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Joseph (Humphrey Bogart), Albert (Aldo Ray) eta Jules (Peter Ustinov) Deabruaren Uharteko espetxetik ihes egin berri duten hiru preso dira. Heuren ihesaldian denda txiki batera ailegatu eta bertatik arropa eta dirutxo bat ohostuko dute, horrek uhartetik ontzi batean ihes egitea ahalbideratuko die. Ontziratzeko une egokiaren zain daudela, iheslariek nagusiak bere etxeko teilatua konpon dezan konbentzituko dute, honela hirukotea oharkabean igaro dadin.

## Aktoreak

* Humphrey Bogart: as Joseph
* Aldo Ray: Albert
* Peter Ustinov: Jules
* Joan Bennett: Amelie Ducotel
* Basil Rathbone: Andre Trochard
* Leo G. Carroll: Felix Ducotel
* Gloria Talbott: Isabelle Ducotel
* John Smith: Arnaud doktorea
* Torben Meyer: Tximeleta gizona
* Paul Newlan: Portuko kapitaina
* John Baer: Paul Trochard
* Lea Penman: Parole andrea
* Jack Del Rio: Jendarmea
* Joe Ploski: Bezero inspektorea
* Louis Mercier: Celeste
* George Dee: Entrenatzailea
* Victor Romito: Jendarmea

## Kanpo estekak

* We're No Angels filmaren iragarkia ikusgai. Youtube.com (Ingelesez)
* We're No Angels filmaren IMDBko fitxa irakurgai (Ingelesez)
* Datuak: Q1539276
* Multimedia: We're No Angels / Q1539276
# Waziristan

Waziristan (paxtueraz, urduz eta persieraz: وزیرستان, euskaraz: «Wazirren lurraldea») ipar-mendebaldeko Pakistanen dagoen eskualde menditsua da, Afganistango mugan eta 11.585 km²-ko azalera duena. Paxtunen eremua izanik, bertoko hizkuntza nagusia paxtuera da. Eremu tribala da, administratiboki herrialdeko lau probintzietatik at dagoena.
Waziristan Peshawarretik mendebalderantz eta hego-mendebalderantz kokaturiko eta iparraldean Tochi ibaia eta hegoaldean Gomal ibaia dituen eremua da. Khyber Pakhtunkhwako Bannu ekialdean du. 1893ra arte eskualdea lurralde tribal askea izan zen, Britainiar Inperiotik kanpo zegoena. 1860 eta 1945artean bertatik ateratzen ziten oldarraldiak arazo latz bihurtu ziren britainiarrentzat,. 1947an eskualdea Pakistango zati bat bilakatu zen.
Administratiboki, Waziristan bi agentziatan banaturik dago (Iparraldeko Waziristan eta Hegoaldeko Waziristan) hurrenez hurren 1998an 361.246 eta 429.841 biztanleak dituena. Nahiz eta biak Wazir herrikoak izan eta paxtuerazko waziri aldaera hitz egin, ezaugarri ezberdinak dituzte. Gobernu moduan, gizonez osaturiko jirga edo batzarra dute eta oso eskualde patriarkal eta kontserbadorea da. Talibanak askotan izan dira eskualdean, Afganistango gerran arazoak sortuz.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ Lawson, Alastair. (2008-04-21). Why Britons walked warily in Waziristan. BBC News.

## Kanpo estekak

* Datuak: Q190217
* Multimedia: Waziristan / Q190217
# Wałcz landa-udalerria

Wałcz ( (Audio·info)) Poloniako Mendebaldeko Pomeraniako voivoderriko landa-udalerri bat da, Wałcz barrutian kokatuta. 574,91 km²ko azalera du eta 2017ko datuen arabera 12683 biztanle zituen.

## Kanpo estekak

* Udalaren webgunea
* Datuak: Q557078
* Multimedia: Gmina Wałcz / Q557078
ieaMendebaldeko Pomeraniako voivoderriko udalerriak :
# Wałbrzych

Wałbrzych ('waUbżyh ahoskatua; alemanez: Waldenburg) Poloniako hego-mendebaldeko hiria da. Sudete mendietan dago, Silesia Behereko voivoderrian. 2010ean 120.197 biztanle zituen. Burdinbide-gune garrantzitsua da. Industria (industria kimikoa, ehungintza, artisautza, metalurgia) da ekonomia-jarduera nagusia. Hiritik hurbil, Bigarren Mundu Gerran erabili zen Gross-Rosen kontzentrazio-esparrua dago.
1975 eta 1998 artean Walbrzycheko voivoderriko hiriburua izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q110732
* Multimedia: Wałbrzych / Q110732
# Wałcz

Wałcz ( (Audio·info)) Poloniako Mendebaldeko Pomeraniako voivoderriko hiri-udalerri bat da, Wałcz barrutian kokatuta. 38,17 km²ko azalera du eta 2017ko datuen arabera 25749 biztanle zituen.

## Kanpo estekak

* Udalaren webgunea
* Datuak: Q935744
* Multimedia: Wałcz / Q935744
ieaMendebaldeko Pomeraniako voivoderriko udalerriak :
# Wda

Wda Poloniako ibaia da, Vistularen ibaiadarra dena. 198 kilometroko luzera eta 2.325 km²-ko arroa ditu. Tucholako basoan ibai nagusienetariko bat da.
Bere ibilbidean Lipusz, Borsk, Wojtal, Czarna Woda, Wda, Błędno, Tleń, Żur eta Świecie zeharkatzen ditu.
* Datuak: Q640476
* Multimedia: Wda / Q640476
# Wazen

Wazen euskaraz abesten zuen dance musika taldea zen. 1999ko euskal talde errebelazioa izan zen. Hemendik Atǃ taldeak egindako Goazen kantuaren aldaera batean inspiratu ziren izenerako.

## Diskografia

* Erritmoa 2zi (1998, Run Down Music)

## Kanpo estekak

* Run Down Music: Wazen
* Datuak: Q12268946
# Verneita

Verneita mineral bat da.

## Ezaugarriak

Verneita elementu kimiko mineralaren formula kimikoa hau da: ${\ce {Na2Ca3Al2F14}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Verneite: Mineral information, data and localities.» www.mindat.org (Noiz kontsultatua: 12-05-2019).
# Vernejo

Vernejo, Espainiako Kantabria autonomia erkidegoko Cabezón de la Sal udalerrian dagoen herri bat da. 2015eko erroldaren arabera 759 biztanle zituen.
* Datuak: Q6160618
* Multimedia: Vernejo / Q6160618
# Verner von Heidenstam

Carl Gustaf Verner von Heidenstam (Olshammar, 1859ko uztailaren 6a - Övralid, 1940ko maiatzaren 20a) suediar idazlea izan zen. Osasun ahulekoa izaki, ikasketak utzi eta bidaia luzeak egin zituen (Grezia, Egipto, Palestina, Siria). Lehen poema bilduma, Erromes eta kalez kaleko urteak (1888), Ekialde Hurbileko kolore eta inpresio biziz beterikoa zen. Ondoren argitaraturiko Endymion eleberrian (1889) epikureismoa aldarrikatu eta gizarte zein moral jatorriko arazoen aurrean erabateko axolagabetasuna erakutsi zuen. Naturalismoa gainditua zela eta, erromantizismo kutsuko obrak ondu zituen: Hans Alienus (1890), neurtitzez egindako eleberria; Poemak (1895). Joera aberkoia erakusten du eleberri historikoetan: San Jorge eta herensugea (1900), Santa Brigidaren erromesaldia (1901), Folkungar familiaren zuhaitza (1905-1907). 1916an Literaturako Nobel saria irabazi zuen.

## Lanak

* Från Col di Tenda till Blocksberg (1888)
* Vallfart och vandringsår (1888)
* Renässans (1889)
* Endymion (1889)
* Hans Alienus (1892)
* Dikter (1895)
* Karolinerna (1897–98)
* Sankt Göran och draken (1900)
* Klassizität und Germanismus (1901)
* Heliga Birgittas pilgrimsfärd (1901)
* Ett folk (1902)
* Skogen susar (1904)
* Folkungaträdet (1905–1907)
* Svenskarna och deras hövdingar (1910)
* Nya Dikter (1915).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-3 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q129173
* Multimedia: Verner von Heidenstam / Q129173
# Zerbizitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Zerbizitisa zerbixko ehunen hantura da. Emakumeen zerbikitisak kausa asko ditu gizonen uretritisaren antzera, eta askotan sexu bidez transmititzen dira.

## Kausak

Zenbait infekziok eragin dezakete, ohikoenak chlamydia trachomatis eta neisseria gonorrhoeae izanda. Trichomonas vaginalis eta herpes simplex ez dira hain ohikoak. Adituek oraindik mycoplasma genitalium eta bakterio-baginosiaren rolak ikertzen ari dira.

## Sintomatologia

Gertaera bakoitzaren ikusezintasun-maila pazientearen zirkunstantzia da:
* Fluxu mukopurulento endozerbikala (berde-horixka)
* Pelbiseko minak
* Gerriko mina
* Disuria
* Beherakoa
Baginako infekzio bat zerbixera transferitzea ohikoa denez, ehun horiek sutu eta/edo higadura zerbikal bat sor dezakete, zaurietaraino.

## Erreferentziak

* ↑ Euskalterm: [Gaixotasunak Hiztegia] [2015]
* ↑ (Ingelesez) Marrazzo JM, Martin DH. (2007). «Management of Women with Cervicitis» Clin Infect Dis 44 (S3): S102..

## Kanpo estekak

* Datuak: Q2463884
* Multimedia: Cervicitis / Q2463884
# Zerbst/Anhalt

Zerbst/Anhalt Alemaniako hiri-udalerri bat da, Saxonia-Anhalt estatuan. Azken zentsuaren arabera 21.519 biztanle zituen, 468,5 kilometro koadroko azaleran.

## Kanpo estekak

* Datuak: Q155981
* Multimedia: Zerbst/Anhalt / Q155981
# Zere

Zere Balaeonoptiidae familiako zenbait ugaztun zetazeoren (bereziki Balaenoptera generokoen) izen arrunta da.
Zereak itxuraz balearen antzekoak dira, baina gorputza haiek baino zapalagoa dute; aho azpitik sabelaldera zimurgune luze batzuk dituzte eta isatsaren aurrean gila itxurako luzakin bat. Espeziearen arabera 10-20 m luze izan daitezke.
Arrainak eta planktona jaten dituzte, eta Ipar eta Hego Poloetan bizi dira.

## Sailkapena

Bi generotan banatzen da:
* Balaeonoptiidae
** Balaenoptera
** Megaptera

### Hainbat espezie ezagun

* Zere urdina edo balea urdina
* Zere txikia (Balaenoptera acutorostrata)
* Zere arrunta (Balaenoptera physalus)
* Ipar zerea (Balaenoptera borealis)
* Bryde zerea
* Xibarta

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q232829
* Multimedia: Balaenopteridae / Q232829
* Espezieak: Balaenopteridae
# Zerebrosido

Zerebrosidoak glukosa edo galaktosa duten glukolipidoak dira, batez ere burmuinetako neuronetan eta, oro har, nerbio-ehunaren zeluletan daudenak.

## Egitura eta motak

Molekula anfipatikoak dira. Zerebrosidoak zeramidaz (esfingosina + gantz-azidoa) eta monosakarido batez (glukosaz edo galaktosaz) osaturik daude. Horren arabera bi multzotan sailkatzen dira:
* Glukozerebrosidoak
* Galaktozerebrosidoak

## Biosintesia

Zeluletako erretikulu endoplasmatikoan zeramida eratzen da eta Golgi aparatuan monosakaridoa gehitzen zaio. Nukleotido batek, UDP-galaktosak edo UDP-glukosak, transferitzen dio monosakaridoa.

## Garrantzi biologikoa

Glukolipidoak direnez zelula mintzeko kanpoaldeko geruzan kokatzen dira.
Galaktozerebrosidoak neuronetan ugari azaltzen dira eta substantzia gris deshidratatuaren masaren %2 eta substantzia zuriaren %12. Neuronaren axoia biltzen duten mielinazko zorroetan ere ugariak dira.
Glukozerebrosidoak animalietan ez ezik, landareetan ere egon badaude. Giza gorputzean bareko zeluletan eta eritrozitoetan agertzen dira eta larruazaleko lipidoen artean ere agertzen dira, azala iragazgaitz bihurtzen duen geruza korneoaren osagai baitira.

## Kanpo-estekak

* Datuak: Q412468
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Zerbolò

Zerbolò Italiako udalerri bat da. Paviako probintzian kokatuta dago, Lombardia eskualdean. 1.630 biztanle ditu, 37,19 kilometro koadroko azaleran banatuta.

## Mugakideak

Zerbolòk honako udalerri hauekin egiten du muga:
Bereguardo Carbonara al Ticino Garlasco Gropello Cairoli Torre d'Isola Villanova d'Ardenghi Borgo San Siro

## Kanpo estekak

* Datuak: Q40049
* Multimedia: Zerbolò / Q40049
# Zerbo

Zerbo Italiako udalerri bat da. Paviako probintzian kokatuta dago, Lombardia eskualdean. 378 biztanle ditu, 6,36 kilometro koadroko azaleran banatuta.

## Mugakideak

Zerbok honako udalerri hauekin egiten du muga:
Arena Po Pieve Porto Morone San Zenone al Po Costa de' Nobili

## Kanpo estekak

* Datuak: Q40935
* Multimedia: Zerbo / Q40935
# Zere txiki

Zere txikia (Balaenoptera acutorostrata) baleen espeziea da. Sardako balea nanoa eta gero, egun dauden bigarren balearik txikiena da. Aldi berean, zererik txikiena da.
Historian zehar baleazaleek ez diote arreta berezirik jarri, txikia izanda ez zuelako koipe gehiegirik. XX. mendearen hasieran hainbat herrialdetan ehizatzen hasi ziren, beste espezie batzuen desagerpena zela eta. Batez ere bere haragia dela eta ehizatu izan da, eta gaur egungo balearen industriako helburu nagusietako bat da.
Pliozenotik aurrera fosil egoeran aurkitu izan da erregistroan.

## Erreferentziak

* ↑ Jarrett, Brett & Shirihai, Hadoram. Whales Dolphins and other Marine Mammals of the World, 2006, 62-68. ISBN 0-691-12757-3
* ↑ Fossilworks: Balaenoptera acutorostrata. (Noiz kontsultatua: 2017-11-23).
* Datuak: Q201808
* Multimedia: Balaenoptera acutorostrata / Q201808
* Espezieak: Balaenoptera acutorostrata
# Zatiketa-falazia

Zatiketa-falazia osoarentzat zuzena den zerbait zatientzat ere zuzena dela ondorioztatzen duen falazia da. Konposizio-falazia bere alderantzizkoa da. Hona hemen falazia honen adibide bat: ura gardena da, beraz, bere molekulak ere gardenak dira.

## Erreferentziak

* ↑ Robert Audi, ed. Informal fallacy. in: The Cambridge Dictionary of Philosophy. (2. argitaraldia) Cambridge University Press.

## Kanpo estekak

* Datuak: Q1616189
# Zatikizun

Aritmetikan, zatiketa batean, zatikizuna zatitzekoa den zenbakia da, zatitzaile izeneko beste kopuru batez zatitu behar dena. Adibidez, 15 : 3 = 5 zatiketan, zatikizuna 15 da.
    $Zatikizuna\,$ $Zatitzailea\,$ $Hondarra\,$ $Zatidura\,$
Honela ere adieraz daiteke:
    Zatikizuna = Zatidura × Zatitzaile + Hondarra

## Kanpo estekak

* Datuak: Q12269234
# Zatikako funtzio

Normalean, funtzioak (x aldagai batekin) adierazpen aljebraiko bakar batekin definitzen dira, eta x aldagaiak balio errealak hartzen ditu (problematikoak direnak izan ezik, hala nola izendatzailea deuseztatzen dutenak).
Zatika definitutako funtzioak modu batera edo bestera definitzen diren funtzioak dira, x aldagaiak hartzen duen balioaren arabera.
Matematikan, zatikako funtzioa x aldagai independentearen balioak zein diren era ezberdinetan definitzen den funtzioa da. Adibidez, ondoko funtzioa hiru zatitan definitutako funtzioa da:
    $f(x)={\begin{cases}4,&{\mbox{baldin }}x<0\\4+x,&{\mbox{baldin }}0\leq x\leq 4\\8,&{\mbox{baldin }}x\geq 4\end{cases}}$
Zatikako funtzioak zati bateraezin ezberdinen bitartez definitzen badira ere, badira zatikako funtzioak modu trinkoan defini daitezkeenak, hala nola balio absolutu funtzioa ($y=|x|\,$ eta zenbaki osoko funtzioak (zoru funtzioa eta sabai funtzioa).
Beste alde batetik, ohikoa da zatikako funtzioak funtzio baten limitea eta jarraitutasuna kontzeptu matematikoak azaltzeko, aise eman baitaitezke zatikako funtzioen adibideak non limitea ez den existitzen eta funtzioa jarraitua ez den.

## Jarraitasuna
### Jarraitasuna, límiteak eta alboko limiteak

Funtzio bat jarraitua da bere grafikoa marra bakar batez marraztu daitekeenean, hau da, arkatza paperetik altxatu gabe. funtzioa jarraitua izango da x=a ⇔ $lim$ x→a f(x)=f(a) bada.
Aurreko limitea existitzeko, alboko limiteak existitu behar dira x=a-ren bi alboetatik eta gainera, berdinak izan behar dute.

## Kanpo estekak

* Datuak: Q2037833
# Zatiketa (argipena)

Zatiketa terminoak erabilera ezberdinak ditu:
* matematikan, zatiketa, eragiketa aritmetiko bat;
* biologian, zatiketa zelularra.
# Worms 2

    Artikulu hau 1997ko bideo-jokoari buruzkoa da; beste esanahietarako, ikus «Worms (argipena)».
Worms 2 1997ko Team17 britainiar bideo-joko konpainiaren bideo-joko taktiko bat da, Microsoft Windows eta Commodore Amigarako garatua. 1995eko bideo-jokoaren jarraipen hobetua izan zen. Worms txandatan oinarritutako joko bat da, non jokalari batek har talde bat kontrolatzen duen konputagailu batek kontrolatutako beste har talde batzuen aurka. Helburua harrak hiltzeko hainbat arma erabiltzea da.

## Kanpo estekak

* Datuak: Q2597789
# Wormhout kantonamendua

Wormhout kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 45 udalerri ditu eta Wormhout da bere hiriburua.

## Kanpo estekak

* Datuak: Q1728014
* Multimedia: Wormhout / Q1728014
# Wormit

Wormit, eskozieraz: Wirmit, Eskoziako Tayko fiordoan dagoen udalerri bat da, Fife konderrian.

## Kanpo estekak

* Datuak: Q4020981
* Multimedia: Wormit / Q4020981
# Worms (1995eko bideo-jokoa)

    Artikulu hau 1995eko bideo-jokoari buruzkoa da; beste esanahietarako, ikus «Worms (argipena)».
Worms 1995eko Team17 britainiar bideo-joko konpainiaren bideo-joko taktiko bat da, hasieran Amiga sailerako garatua. Arrakastatsua zen oso eta jarraipen asko izan zituen. Worms txandatan oinarritutako joko bat da, non jokalari batek har talde bat kontrolatzen duen konputagailu batek kontrolatutako beste har talde batzuen aurka. Helburua harrak hiltzeko hainbat arma erabiltzea da.

## Kanpo estekak

* Datuak: Q278771
# Worms (argipena)

Worms izan daiteke:

## Biologia

* WoRMS (World Register of Marine Species), datu-basea.

## Geografia

* Worms, alemaniar hiria, non 1521ean Wormseko dieta ospetsua egin zuten.

## Informatika

* Worms (saila), Team17 britainiar enpresaren bideo-joko saila. Bere barnean honakoak daude:
** Worms (1995eko bideo-jokoa), saileko lehena
** Worms (2007ko bideo-jokoa), Xbox Live Arcade, PlayStation Network eta iOSerako sortua
# Wormleysburg (Pennsylvania)

Wormleysburg Pennsylvaniako borough bat da. Cumberland konderrian kokatua dago. 2010ean 3.070 biztanle zituen, 2,06 kilometro koadrotan banatuta.

## Ikus, gainera

* Cumberland konderria

## Kanpo estekak

* Datuak: Q1182955
* Multimedia: Wormleysburg, Pennsylvania / Q1182955
# Worms

    Artikulu hau hiriari buruzkoa da; beste esanahietarako, ikus «Worms (argipena)».
Worms, Alemaniako hiri bat da, Renania-Palatinatua estatuan dagoena, Rhin ibaiaren ertzean, Rheinhessen ardogintza eskualdean. Bere biztanleria, 80.000 biztanle ingurukoa da.

## Etimologia

Zeltek Borbetomagus (ingurune urtsuko asentamendua) izena ema zioten baina erromatarrek Drusoren agindupean K.a. 14 urtean konkistatzerakoan izena latinizatu zuten eta Augusta Vangionum. VI menderako Vormatia izena zuen eta garai hartan ugari ziren juduek Vermayza (ורמיזא) eman zioten. Honen aldaera da gaur egungo Worms.

## Historia

Goian aipatu bezala erromatarrek Augusta Vangionum eratu zuten K.a. 14 urtean aurrez zelten asentamendu bat zegoen tokian. hau hartzen da hiriaren fundazio data gisa. Erromatarren garaian garrantzitsua izan behar zuen Hispaniako Betika probintziako ontziak ere aurkitu baitira. V. mendean burgundiarrek konkistatu eta beren hiriburu bihurtu zuten.
Hiriaren urrezko aroa Erdi Aroan iritsi zen. 1122an, Kalisto II.a aita santua eta Henrike V.a Germaniakoaren artean sinatutako konkordatuak, amaiera eman zion Inbestiduren Auziari. Martin Luther, herri honetan zigortu zuten inperiotik erbesteratzearekin, 1521ean. 1521eko Wormseko Dieta, Germaniako Erromatar Inperio Santuko printzeen biltzar bat izan zen.

## Judaismoa Wormsen

X. mendean sortu zen lehenengo komunitate judua. Lehenengo sinagoga 1034ean eriki zen eta berehala inguruko juduen erdigunea bihurtu zen. 1096an ordea gurutzadako zaldunek 800 judu erail zituzten bertan. Oraindik bertan dirau XI. mendeko juduen hilerriak, Europa osoko zaharrena omen denak. Shlomo Yitzhaki (Rashi), Elazar Rokeach eta Yair Bacharach izan ziren Wormseko errabino garrantzitsu eta ezagunenak.

## Monumentu eta eraikin bereizgarriak

* San Pedroren Katedrala, erromaniko berantiar garaiko eliza bat da, Mainzeko Katedralarekin batera, nahiko leialki errepikatzen duena Speyerreko katedralaren arkitektura estiloa: basilika oinplanoa, hiru nabe, "sistema behartu"dun zutabearte simetrikoekin.

## Herritar ospetsuak

* Timo Hildebrand, futbolaria

## Hiri senidetuak

Worms hiri hauekin senidetua dago:
| St. Albans (Erresuma Batua)  Auxerre (Frantzia)  Tiberiades (Israel) | Parma (Italia)  Bautzen (Alemania)  Mobile (Alabama) (AEB) |

## Galeria

* Katedrala
* Katedrala
* Watertower
* Nibelungen Museum
* Museum Heyls' Residence
* Nibelungoen zubia
* San Martin eliza
* Wormseko judu hilerria

## Kanpo estekak

* Datuak: Q3852
* Multimedia: Worms (Rhineland-Palatinate) / Q3852